GiliGold/VAD_KnessetCorpus huggingface dataset:
משה גפני: זה לא איום, זה היגיון נורא פשוט, שברגע שהתחרות לא תהיה סבירה המצב יהיה שאנשים לא יוכלו להחזיק את זה, עם כל הכבוד, אנשים שרוצים לעשות מפעלים בערי הפיתוח, רוצים לעשות מפעלים בפריפריה.
משה גפני: אף אחד לא רוצה להפסיד כסף.
משה גפני: יש אפשרות שאתם תעבירו החלטה כזאת?
שוקי שטרן: אני מאוד מקווה שלא יהיה צריך להעביר החלטה כזו.
שוקי שטרן: כאן יש אפשרות להגדיל את העוגה.
משה גפני: שלושה חודשים.
שוקי שטרן: שלושה חודשים זה זמן סביר כדי שאנחנו נבוא לפה - - -
משה גפני: אין בעיה, אני חוזר בי מההחלטה.
מירי רגב: תמצא פתרון לחלק את העוגה בצורה שוויונית, שהם לא יקרסו.
משה גפני: מאה אחוז, איך שאתה רוצה.
משה גפני: אבל אני רוצה שבתוך שלושה חודשים תהיה חלוקה גם למפעלים הקטנים ולבינוניים.
משה גפני: אני סומך עליך, אבל רק שתהיה החלטה כזאת ושהיא תתבצע, שנדע שאנחנו לא מדינת חלם – כשהגשר רעוע אנחנו בונים בית-חולים למטה.
משה גפני: המדינה תצטרך להשקיע הון תועפות כדי להחזיק את המשפחות האלה עם דמי אבטלה ועם כל מה שנלווה.
משה גפני: מחלקת הרווחה לא תספיק.
משה גפני: לא אכפת לי איך, אתם יכולים לקבל איזו החלטה שאתם רוצים.
משה גפני: אני לא הולך לוותר בעניין הזה, אני מאופקים.
משה גפני: טיבייב ואני מאופקים, אנחנו לא נוותר.
משה גפני: אין פה אף אחד מחברי הוועדה שיצביע בעד תקציב 2013 אם לא יהיה פה פתרון לפני כן.
משה גפני: בתוך שלושה חודשים אנחנו מבקשים פתרון לעניין הזה.
משה גפני: זה יכול להיות חלוקה שווה, שזה נראה הדבר ההגיוני ביותר.
משה גפני: זה לא חייב להיות בדרך הזאת, זה יכול להיות בדרך אחרת שתחליטו עליה, אבל חייבים שהמפעלים האלה יקבלו גז.
משה גפני: היתה בעיה עם התשתית; במקומות שאין תשתית צריך לקדם את עניין התשתית; במקומות שיש צריך להתקדם כמה שיותר מהר.
יעקב אדרי: האם אני מבין שבעוד שלושה חודשים יהיה דיון או שנקבל איזה מסמך.
משה גפני: לא, אני לא הולך לקיים על זה דיון.
משה גפני: על מה דיון?
משה גפני: אם לא נקבל הודעה סימן שזה לא נפתר.
משה גפני: אם זה לא נפתר, יגיע לפה תקציב וכל אחד מאתנו ישאל את השאלה הזאת.
משה גפני: אין לנו סמכות חוקית להתערב בעניין של הרשות המבצעת, בוודאי לא להתערב בעבודה של המקומות הללו.
משה גפני: אנחנו מתערבים כרשות ציבורית כי מה שהולך לקרות זה קטסטרופה לאומית.
משה גפני: זה התפקיד שלנו להתערב.
משה גפני: יש סדרי עדיפויות בוועדה.
משה גפני: אם אפשר, למסור את זה גם לשאול מרידור.
משה גפני: אני חוזר לסעיף הקודם של חלוקת הגז.
משה גפני: הגיע לכאן בנימין זומר מ"נובל אנרג'י".
משה גפני: אני מבין שהייתם במשרד ראש הממשלה, אני מבקש בכל זאת לדעת.
משה גפני: יש חלוקה של הגז שהולך למפעלים הגדולים.
משה גפני: דרשנו מהממשלה, ואני רוצה לדעת מבחינתכם, שהחלוקה תהיה שוויונית.
משה גפני: הרי מה שיקרה הוא שאם יספקו את הגז רק למפעלים הגדולים המפעלים הבינוניים והקטנים ייסגרו.
משה גפני: הם לא יעמדו בתחרות שווה, הם לא יעמדו בתחרות הוגנת.
מירי רגב: הם לא מקבלים את האשראי מהבנקים.
משה גפני: התהליך הוא צפוי, ומשמעות העניין היא לא רק סגירת המפעלים אלא גם סגירת היישובים.
משה גפני: האם מבחינת
משה גפני: כם יש אפשרות לעשות חלוקה שווה?
משה גפני: זאת אומרת, חסר גז אז עד שיהיה גז לכולם כל אחד יקבל 80% למשל, או 90%.
בנימין זומר: קודם כול, אני מתנצל שהגעתי באיחור.
משה גפני: זה כן חשוב, אבל אני מנומס.
יעקב אדרי: חשוב מה התשובה.
בנימין זומר: שמעתי מנועה שאמרו שאנחנו לא מנהלים משא ומתן עם מפעלים קטנים.
בנימין זומר: האמת היא שגם אנחנו בבעיה של מימון, אנחנו ושותפינו.
בנימין זומר: אם אין לקוחות גדולים, לא מכרנו את הגז ואנחנו לא יכולים לממן את הפרויקט.
בנימין זומר: אז התחלנו עם הלקוחות הגדולים ורק בימים האחרונים סיימנו לנהל אתם את המשא ומתן, לקבל את האישורים מהממשלה.
משה גפני: מה זה אישורים מהממשלה?
משה גפני: מה הממשלה בעניין?
בנימין זומר: יש בעיה של רשות ההגבלים העסקיים שמעורבת בזה, יש רשות החשמל, יש משרד האוצר.
בנימין זומר: הוא מרכז את כל ה - - -
יעקב אדרי: הוא אומר להם איך לחלק.
משה גפני: הם כולם מבינים, אני לא מבין.
משה גפני: בגלל שלמדתי בישיבה צריך להסביר לי יותר ברור.
משה גפני: מה משרד האוצר בעניין?
משה גפני: הוא הרי לא קשור לעניין.
משה גפני: הוא יושב ליד השולחן?
משה גפני: הוא מתערב בחלוקה?
בנימין זומר: לא, לנו היו חוזים - - -
משה גפני: בסדר, את זה הבנתי.
משה גפני: אבל למה משרד האוצר בעניין?
בנימין זומר: כי בסוף זה היה אמור לעבור אישור של רשות החשמל וההגבלים העסקיים, וישבנו גם עם משרד האוצר שאישר בסוף.
משה גפני: משרד האוצר אישר את מה שאתם - - -
יעקב אדרי: ברור, הוא עשה "מי שברך".
בנימין זומר: רשות החשמל ורשות ההגבלים העסקיים מאשרים.
מירי רגב: כל השאר רק ממליצים.
משה גפני: ומשרד האוצר אישר.
משה גפני: משרד האוצר אמר לכם: אולי תחלקו את זה - - -?
בנימין זומר: את זה אמרתי גם לטמיר, שאני לא יושב בחדר ומנהל משא ומתן, לא עם הלקוחות ולא עם משרדי הממשלה.
משה גפני: מי מנהל את המשא ומתן?
בנימין זומר: יש לנו אנשי מקצוע שמנהלים את המשא ומתן.
בנימין זומר: רציתי להביא אותם היום.
בנימין זומר: לצערי, אין מישהו בארץ שיכול להגיע היום.
בנימין זומר: אמרתי גם לטמיר, ואני אומר גם לך, שנשמח לבוא ולהסביר איך התנהל כל התהליך.
משה גפני: אין לנו טענות.
משה גפני: אנחנו שואלים שאלה: אם משרד האוצר או הממשלה יקבלו החלטה שתחלקו את הגז לפי מה שיש, תחלקו בשווה לכולם גם לחברת "שניב", גם לחברת "פניציה" – אתם יכולים לעשות את זה?
משה גפני: זו בעיה בשבילכם?
בנימין זומר: הכי טוב שתשאל את אנשי המקצוע שמנהלים את המשא ומתן.
בנימין זומר: הם יענו לך.
משה גפני: לכם יש בעיה?
משה גפני: סתם, כללית, אני לא מדבר עכשיו על אנשי המקצוע.
בנימין זומר: האנשים שמבינים בחלוקת הגז יכולים לענות הרבה יותר טוב ממני, לכן רציתי להביא אותם היום.
בנימין זומר: לצערי, הם לא נמצאים בארץ.
משה גפני: אתה תוכל לברר אצלם?
משה גפני: יש פה החלטה של ועדת הכספים, וההחלטה אומרת שכל עוד אין מספיק גז לכולם החלוקה תהיה בשווה.
משה גפני: אם החלוקה לא תהיה בשווה אנחנו עלולים לעשות בעיות באישור התקציב של המדינה, בגלל שאנחנו פוחדים שהיישובים ייסגרו.
משה גפני: זאת אומרת, תהיה שרשרת של בעיות.
משה גפני: ערד יכולה להיסגר, ירוחם יכולה להיסגר, אופקים יכולה להיסגר.
פניה קירשנבאום: יש פה מלכוד כפול.
פניה קירשנבאום: המלכוד הוא כפול בכך שהוא צריך אשראי בנקאי ובשביל זה הוא צריך להביא חוזים חתומים.
פניה קירשנבאום: כשהוא צריך חוזים חתומים הוא קודם כול רץ לחברות גדולות כדי לקבל מימון יותר גדול.
פניה קירשנבאום: הוא מתחייב להם לכמות הגז כדי לחתום אתם חוזה, לא נשאר לו גז בשביל הקטנים.
משה גפני: כן, כן, אני יודע.
משה גפני: על זה דיברנו כל הזמן.
יעקב אדרי: ברור, והממשלה אומרת לו שזה בסדר.
משה גפני: אבל הממשלה צריכה להגיד לו לחלק את זה בשווה.
יעקב אדרי: לא, היא לא אומרת לו את זה.
פניה קירשנבאום: היא לא אומרת לו את זה, כי היא לא נותנת לו לא ערבויות ולא שום דבר.
פניה קירשנבאום: הוא צריך לדאוג לזה לבד, אז אם הוא צריך לדאוג לבד הוא הולך לסגור עם הגדולים.
מירי רגב: הבעיה היא הרבה יותר מורכבת.
מירי רגב: שמשרד האוצר ייתן תשובה.
משה גפני: אני יודע, אנחנו הבנו את זה בדיון.
משה גפני: אבל, מירי, אנחנו חיים במדינה שיש בה בעיות פי אלף יותר מורכבות.
משה גפני: המשמעות של העניין היא שאם הבעיה המורכבת הזאת לא נפתרת התוצאה היא חד-משמעית.
משה גפני: מה עומד לדיון, אני לא מבין?
משה גפני: אנחנו מדינה שהתמודדה עם בעיות פי אלף יותר קשות.
פניה קירשנבאום: אתה זוכר שאמרתי שאין מדיניות ואין רגולציה כמו שצריך?
פניה קירשנבאום: זה עונה לך על השאלה שלך.
פסח ברנט: אני רוצה לומר עוד מילה אחת.
פסח ברנט: ישבנו אתמול עם "דלק קידוחים", ונאמר לנו חד-משמעית שאם הממשלה תחליט לחלק פרורטה אתם אדישים לזה.
פסח ברנט: זה מה שנאמר לנו בפגישה אתמול.
יעקב אדרי: גם הוא אומר את זה.
מירי רגב: זה במשא ומתן עם האוצר, זה בדיוק מה שהוא אומר.
פסח ברנט: שתיים, מבחינת מימון, אם הייתם מכניסים להסכם סעיף שאומר יש מחסור מחלקים בשווה לא הייתם נפגעים במימון בכלום מכיוון שהיתה לכם הבטחה למכירה מלאה, וזה מה שחשוב לכם.
משה גפני: נכון, זה ברור.
משה גפני: מר שטרן, בבקשה.
שוקי שטרן: אני עלול לסבך קצת ולהכניס את הדיון למקומות אחרים.
שוקי שטרן: אבל צריך להבין שקרו כמה דברים במשק בשנים האחרונות.
שוקי שטרן: להקים תשתיות, בעיקר תשתיות של אספקת גז טבעי, זה לא יום ולא יומיים, זה שלוש שנים, ארבע שנים ויותר.
שוקי שטרן: "נובל" לא נוחתים בצפון, זה הקטין את הקיבולת, עושים מעקף דרך אשדוד, מה שיצר את הבעיה מלכתחילה.
שוקי שטרן: יש גם איחור מסוים בהגעה.
שוקי שטרן: דבר שני, הפסקת אספקת הגז המצרי יצרה עוד בעיה ואף אחד כאן הוא לא קוסם ולא יכול לעשות בהינף יד שום דבר שלוקח שלוש-ארבע שנים לעשות.
שוקי שטרן: דבר שלישי, מאגר "ים תטיס" שהיום הוא הספק היחיד של הגז לישראל, ההפקה ממנו היא לא בהתאם לתחזיות המומחים.
שוקי שטרן: לכן לפתור את העניין בהינף יד - - -
משה גפני: לא בהינף יד.
שוקי שטרן: אני מדבר על התהליך כולו ולמה הגענו.
משה גפני: אין לי טענות, מעבר לעובדה שיש לי טענות לאגף התקציבים.
שוקי שטרן: מותר לך שיהיו לך טענות אלינו.
משה גפני: אני רוצה להגיע לפתרון בתוך שלושה חודשים.
שוקי שטרן: בנוסף לזה, אספקת גז לחשמל היא עבור כל מדינת ישראל, כולל עבור המפעלים שישבו פה.
משה גפני: אבל את זה אמרנו, אני לא פותח את הדיון מחדש.
שוקי שטרן: בלי מתן גז - - -
משה גפני: לאחרונה נתנו ערבות של שלושה מיליארד שקל לחברת החשמל.
שוקי שטרן: בלי מתן גז ליח"פים הם לא יכולים לסגור מימון ולא יכולים להקים את תחנות הכוח האלה, שגם אותן אנחנו צריכים.
שוקי שטרן: יחד עם זאת ועל אף הכול, אין מנוס מכך שהספק, שהיום הוא ספק יחיד של גז טבעי למשק הישראלי, שיש לו את הכמויות הגדולות ביותר של גז – והכמות של הגז בים היא כמות מספקת - צריך לבדוק שהתשתית תספיק.
שוקי שטרן: אין ספק שהתשתית הזאת תספיק בטווח הארוך, אנחנו צריכים לדאוג לכך שבטווח הקצר גם הצרכנים הקטנים וגם מפעלי התעשייה – בעיקר בדרום, אבל גם אחרים – יקבלו גז.
שוקי שטרן: זה הכול, זו חובתה של "נובל".
שוקי שטרן: אנחנו לא נפטור אתכם פרורטה, לא תהיו פטורים מההתחייבויות שיש לכם בחוזים.
שוקי שטרן: אנחנו לא נגיע לשם.
משה גפני: מר שטרן, אני מאוד מודה לך.
משה גפני: את כולכם לא נפטור מהעניין הזה שצריך לספק גז לכולם.
משה גפני: לא נפטור, לא תוכלו ללכת בדרך הקלה.
משה גפני: יש חוזה וצריך לשמור על החוזה.
משה גפני: הממשלה צריכה להתערב בעניין הזה.
משה גפני: יש פה סכנה ממשית ליישובים הללו, כפי שאמרתי, ולכן בתוך שלושה חודשים אני רוצה תשובה איך הבעיה הזאת נפתרת.
משה גפני: תודה רבה, אני נועל את הדיון.
משה גפני: על סדר-היום אישור מוסדות ציבור לעניין סעיף 46 לפקודת מס הכנסה וסעיף 61 לחוק מיסוי מקרקעין (רשימות שסימנן 08771312 ו- 08771212).
יהודה מונסנגו: אני מתכבד להציג את רשימה 08771312 המונה 36 מוסדות ציבור שהמלצנו עליהם לשר האוצר לקבלת הטבת מס לאישור תורמים לפי סעיף 46, ואת רשימה 08771212 שמונה שלושה מוסדות ציבור לעניין סעיף 61 לחוק מיסוי מקרקעין.
יהודה מונסנגו: כל המוסדות נבדקו על-ידינו ונמצאו עומדים בקריטריונים לקבלת הטבת המס.
יעקב אדרי: כמה בקשות יש לכם בצנרת?
יהודה מונסנגו: כמות קטנה יחסית, לא כמו פעם.
יעקב אדרי: כמה זמן לוקח עד שאתם מאשרים?
יהודה מונסנגו: זה יכול לנוע עד חצי שנה, זה תלוי במוסד נקודתית.
משה גפני: זו ועדה חדשה, הוועדה שמופיעה במכתב שלך?
שגית אפיק: זו ועדה פנימית, מכוח הוראה - - -
משה גפני: זה לא משהו חדש.
יהודה מונסנגו: ועדה ממליצה, ממליצה לשר.
משה גפני: תמיד זה ככה.
יהודה מונסנגו: כן, זה היה תמיד.
יהודה מונסנגו: ודאי.
משה גפני: את רוצה לתקוף את העניין.
זהבה גלאון: אדוני, אתה יודע את העמדה שלי.
זהבה גלאון: אתקוף את העניין, אבל אתמוך בסופו של דבר בגלל שזה מגיע כמקשה אחת.
זהבה גלאון: תמיד מטריד אותי שההגדרה הפורמלית לגבי מתן פטור לפי אותו סעיף 46(א) זה שמדובר בעמותות שפועלות ללא אפליה, ולא רק עמותות מגזריות.
זהבה גלאון: כמו שאדוני יודע, יש לי בעיה על ההחלטות שנעשות שם, לא כאן.
זהבה גלאון: אנחנו מצביעים על זה כמקשה אחת, אבל מכיוון שראיתי שיש פה את התזמורת האנדלוסית ודברים אחרים שאני רוצה לתמוך בהם אז אתמוך.
זהבה גלאון: אבל עמדתי, כמו שקראת עליה בעיתון, ידועה.
משה גפני: קראתי את הכתבה של מוטי גילת ב"ישראל היום".
זהבה גלאון: היא לא היתה מכוונת נגדך, אני רוצה לומר את זה בצורה ברורה.
זהבה גלאון: היא היתה מכוונת לאותה ועדה באוצר שמאשרת.
זהבה גלאון: אם שני שליש מתוך העמותות הן חרדיות – זה אומר דרשני.
אורי אריאל: זה כי לא עוזרים להם בתקציב הרגיל.
זהבה גלאון: אה, לא עוזרים להם בתקציב הרגיל.
משה גפני: אפשר להגיד משפט בוועדה הזאת?
זהבה גלאון: כן, אם אדוני עומד על זה.
משה גפני: קראתי את הכתבה הזאת, גם את הדברים שלך.
משה גפני: לאחר שקראתי את הכתבה התקשרתי למוטי גילת.
משה גפני: אמרתי לו שהיתה כתבה בערוץ 10 ביום שלישי – הוא כתב את הכתבה ביום שישי.
משה גפני: הכתבה ביום שלישי כנראה יצאה על-ידי האוצר נגדי, שחלק גדול מהעמותות שמקבלות תמיכה מהמדינה הן עמותות חרדיות.
משה גפני: ביקשתי ממנו להגיב על כל העניין הזה, כתבתי לו מכתב.
משה גפני: אם את רוצה, אני יכול להראות לך את המכתב.
משה גפני: הוא אמר לי שהוא בחופש אבל הוא יפרסם את זה.
משה גפני: הסתכלתי השבוע, הוא לא פרסם.
משה גפני: לכן אני בעד עיתונות חופשית – שצריך לפרסם מה שאת אומרת וגם מה שאת אומרת.
משה גפני: אמרתי שהיה כאן דיון, שביקש אותו חבר הכנסת ניצן הורוביץ, על תרבות, על הנושא של קריטריונים מאוד נוקשים שמשרד החשב הכללי עושה למוסדות התרבות.
משה גפני: ביקשתי שיהיה שימוע לכולם, לכל אלה שמקבלים תמיכה.
משה גפני: פגש מישהו ממשרד האוצר את העוזר שלי – סיפרתי את זה למוטי גילת – והוא אמר לו: תגיד לגפני שירד מהדרישה הזאת לחשב הכללי, בגלל שאם לא אני אפרסם שרוב העמותות הן חרדיות.
משה גפני: אמרתי לעוזר לו: תגיד לו שהוא יכול לפרסם, מצדי הוא יכול לשלוח את זה גם לאובמה, שרוב העמותות הן חרדיות.
משה גפני: לא מפריע לי כל העניין, זה לא מעניין אותי וזה בסדר.
משה גפני: עם האיומים האלה אני חי מאז שנולדתי.
משה גפני: עכשיו אני רוצה להגיד את האמת.
משה גפני: האמת היא שהסתכלתי על הרשימה – לא תמיד אני מסתכל על הרשימה - חלק גדול זה בתי כנסת.
משה גפני: מדינת ישראל איננה מתקצבת בתי כנסת.
משה גפני: בתי כנסת זה לא בהגדרה של חרדי, כל אחד יכול לעשות בית כנסת.
משה גפני: אגב, בהעברות שמגיעות יש דברים שהייתי מצביע נגדם.
משה גפני: אם הייתי לבד בעולם הייתי מצביע נגד.
משה גפני: אני לא רוצה לאשר את זה, אני חושב שזה לא תורם שום דבר, המדינה בוודאי לא צריכה לפטור אותם ממס הכנסה.
משה גפני: יש פה את הכול, יש פה דברים שאני אפילו לא יודע לקרוא את השם שלהם.
משה גפני: בסדר, הם עומדים בקריטריונים.
משה גפני: דרך אגב, אותו אחד מהאוצר לא היה מאגף התקציבים, הוא היה מהחשב הכללי.
משה גפני: גם שם יש רוע.
משה גפני: לא חשוב, הוא פרסם.
משה גפני: הוא אמר לעוזר שלי שהוא מפרסם.
משה גפני: החלק של מה שאנחנו רואים – אין סעיף 46, פטור ממס, על חינוך ממלכתי.
משה גפני: אין פטור ממס על חינוך ממלכתי, אין דבר כזה מכיוון שהמדינה מתקצבת מההתחלה ועד הסוף.
משה גפני: המדינה משלמת למורים, משלמת למנהלים.
משה גפני: זה לא אמור בחינוך החרדי.
משה גפני: זה אמור אולי בחינוך העצמאי.
משה גפני: אולי, גם לא תמיד, בגלל שעל-פי ההחלטה של חוק נהרי ואחרי זה החוק שלי, הרשויות המקומיות לא צריכות לממן את זה באופן מלא.
משה גפני: אבל בתי כנסת לא ממומנים, רוב הדברים החרדיים האחרים לא ממומנים.
משה גפני: וגם יש הרבה חילונים - - -
פניה קירשנבאום: אבל הרבנים ויושבי-ראש הרבנות כן ממומנים.
משה גפני: אין פה רבנות.
משה גפני: אם תהיה פה רבנות אני זורק את זה מיד לפח.
משה גפני: מה רבנות?
משה גפני: מועצות דתיות - אין.
פניה קירשנבאום: מועצות דתיות – זה מה שהתכוונתי.
משה גפני: יש מועצות דתיות שמבקשות סעיף 46?
משה גפני: הן לא יכולות לבקש בגלל שהן מהמדינה.
יהודה מונסנגו: הן רשות ציבורית.
משה גפני: לא יכולים.
משה גפני: עכשיו אנחנו עומדים בחקיקת חוק שהם הביאו אותו, שאנחנו מקיימים עליו דיונים.
זהבה גלאון: איזה?
משה גפני: חוק של הגדרות מי זכאי לקבל את סעיף 46, שהקריטריונים יהיו ברורים ושקופים.
זהבה גלאון: זה בא כבר?
משה גפני: כן, זה פה.
משה גפני: זה שוכב כבר חודשים ארוכים.
זהבה גלאון: ואיפה אנחנו היינו?
זהבה גלאון: חלמנו?
משה גפני: אנחנו לא היינו, יהיה דיון.
משה גפני: היה דיון אחד, וביקשנו מהם שהקריטריונים יהיו ברורים ושקופים.
משה גפני: יהודה מונסנגו אומר שהקריטריונים יהיו ברורים ושקופים, רק צריך לדעת איך עושים את זה.
פניה קירשנבאום: אז לא נצטרך ועדת חקירה של העמותות כי אולי אתם באמת תביאו את הכול - - -
משה גפני: איזו ועדת חקירה על עמותות?
פניה קירשנבאום: ועדה פרלמנטרית.
זהבה גלאון: מתוך העמותות שמאשרים, את לא מוצאת שם ארגוני שמאל שמקבלים פטור.
זהבה גלאון: תראי עכשיו את הרשימה – מחצית מהרשימה זה חרדים ובתי כנסת.
משה גפני: אני רוצה לדעת מי חרדים ברשימה הזאת.
משה גפני: אני עובר על הרשימה.
זהבה גלאון: תאמין לי, ליאור כבר עשה לך את העבודה.
זהבה גלאון: מחצית מהם זה חרדים ובתי כנסת.
משה גפני: אין מחצית.
משה גפני: הלוואי והיה מחצית.
זהבה גלאון: 19 מתוך 36.
ציון פיניאן: אבל עמותה אחת של השמאל שקולה כנגד 200.
ציון פיניאן: אבל הנזק שעושה עמותה מהשמאל זאת בעיה.
משה גפני: אני סופר.
משה גפני: רגע, מה נקרא אצלך "אהבת חסד דימונה" – חרדי?
משה גפני: בינתיים הגעתי לשישה.
זהבה גלאון: מה זה "יד עמרם"?
זהבה גלאון: כתוב בית כנסת.
משה גפני: במודיעין.
משה גפני: איזה חרדי זה?
זהבה גלאון: השתלטתם גם על מודיעין.
משה גפני: זה לא חרדי.
זהבה גלאון: חרדי, דתי – זה הכול ביחד.
משה גפני: בתי כנסת יש הרבה.
משה גפני: אבל בית כנסת יכול להיות גם של מתאמני הג'ודו.
משה גפני: רבותי, אני מבקש להביא להצבעה את המספרים שהקראתי.
משה גפני: אני אומר וחוזר ואומר: שלחתי מכתב, הבאתי תגובה כל הדברים האלה.
משה גפני: אני חושב שסופו של דבר אני, כאדם חרדי, רותח מזעם.
משה גפני: זה שאנחנו מקבלים פחות מתקציב המדינה – זה בסדר, זה ברור; אבל זה שבסוף אנחנו מואשמים שאנחנו מקבלים הרבה – זה לא בסדר.
משה גפני: אבל לא נורא, אנחנו חיים עם זה.
זהבה גלאון: לא נזיל דמעות תנין עכשיו.
משה גפני: לא דמעות תנין, זה בסדר גמור.
משה גפני: אני חי עם זה.
משה גפני: רגע, ניהול תקין – איפה הוא?
יהודה מונסנגו: הוא לא מגיע.
יהודה מונסנגו: הוא אמר שאין צורך, כי מבחינתו הכול בסדר.
יהודה מונסנגו: הוא בדק.
משה גפני: אתה אחראי לזה שהכול עם ניהול תקין.
משה גפני: מי בעד אישור הרשימות?
משה גפני: הרשימות נתקבלו.
משה גפני: תודה, הרשימות אושרו פה אחד.
משה גפני: על סדר היום הצעת חוק הפיקוח על שירותים פיננסיים (קופות גמל) (תיקון מס' 8) (שיעור מזערי של דמי ניהול), התשע"ב-2012 של חבר הכנסת אמנון כהן.
משה גפני: בבקשה, היועצת המשפטית.
שלומית ארליך: אני אקרא את הנוסח עליו הוסכם.
משה גפני: אמנון כהן מסכים לזה?
שלומית ארליך: אמנון כהן מסכים לזה.
אמנון כהן: אני מברך את הייעוץ המשפטי שבאומנות מרבית כתמיד עושה את העבודה מול משרדי הממשלה שלא פשוט לעבוד אתם.
אמנון כהן: הם תמיד מסתכלים בראייה הכוללת של גופים ולא תמיד של הצרכן.
אמנון כהן: רג'ואן מסתכל תמיד על הצרכן ולכן זה חוק צרכני ממדרגה ראשונה ומיועד דווקא לצרכן הבודד שיהיה לו את אותו כוח מיקוח הוא יוכל להתמקח עם הבנקים לגבי העמלות.
אמנון כהן: כאשר באים גופים גדולים, הם יכולים להתמקח אבל תמיד הצרכן הפשוט שמגיע לבד, ממנו גובים עמלה גבוהה יותר שלמעשה מממנת את כל הקבוצות הגדולות והחזקות.
אמנון כהן: אני מודה כמובן לאגף שוק ההון.
אמנון כהן: אני מודה לפרופסור עודד שריג שהשתתף בדיון הקודם, אתו תיאמנו תוך כדי הדברים ולנציגו הנאמן רג'ואן.
שלומית ארליך: 1.
שלומית ארליך: תיקון סעיף 32 בחוק הפיקוח על שירותים פיננסיים (קופות גמל), התשס"ה-2005, בסעיף 32(ב), במקום "המרביים, של ההוצאות ודמי הניהול" יבוא "המרביים או המזעריים, של דמי ניהול וכן את הסכומים והשיעורים המרביים של ההוצאות".
שלומית ארליך: ובסופו יבוא "וכן רשאי הוא לקבוע שהסכומים או השיעורים של דמי הניהול ושל ההוצאות כאמור יהיו אפס".
אמנון כהן: טוב מאוד.
רג'ואן גרייב: בשיחות על הפן המשפטי עם היועצת המשפטית על ההוספה, היה חשוב להבהיר שמדובר בהוספה למען הסר ספק בשל השימוש במונח מזערי כי יש פרשנות שאם כתוב מזערי, לא ניתן לקבוע סכומי אפס ואנחנו לא רוצים להשליך על חוקים אחרים.
רג'ואן גרייב: לכן למען הסר ספק התוספת היא רק לעניין הסעיף הספציפי בגלל השימוש במונח מזערי.
שלומית ארליך: רג'ואן אומר שכיוון שלשון הסעיף היא המרביים או המזעריים, אנחנו רוצים לקבוע במפורש שאפשר לקבוע במסגרת מזערים גם כאשר השיעור יהיה אפס.
רונן סולומון: חבר הכנסת אמנון כהן, אני תומך בזה.
רונן סולומון: את התוספת שבסיפא ראינו רק עכשיו, ממש לפני דקה ואני לא מצליח לבין מה הכוונה לדמי ניהול אפס.
רונן סולומון: מילא, הוצאות אפס, אני מצליח להבין אבל למה זאת סמכות לממונה?
רג'ואן גרייב: לא לממונה אלא לשר.
רג'ואן גרייב: באישור ועדת הכספים.
משה גפני: רק אם אתה מבקש לגבי דמי ניהול אפס.
רונן סולומון: אני לא אבקש דמי ניהול אפס.
משה גפני: יש כאלה שמבקשים.
משה גפני: הדיון הרי היה על העניין הזה.
משה גפני: אני מודיע לפרוטוקול שלא יהיה דבר כזה של דמי ניהול אפס כשחברה לא תרצה והמצב יהיה שסתם אנחנו אומרים שאתם תחיו מהאוויר.
משה גפני: הם לא ימליצו לשר, השר לא יעשה דבר.
רונן סולומון: למה לציין את זה בחוק?
רונן סולומון: אני הייתי בדיון הקודם וזה לא היה.
משה גפני: היו דיונים על מקרים בהם יש כאלה שרוצים את זה.
משה גפני: זה מאפשר להגיע לכל מצב.
משה גפני: אין מציאות בעולם שזה יעבור את אגף שוק ההון, יאמרו שאתם תחיו מהאוויר, השר יחתום ויוציא את האישור הזה וועדת הכספים תאשר.
משה גפני: אין דבר כזה אלא אם כן בהסכמה.
משה גפני: צריך רק שמבחינה חוקית זה יתאפשר.
משה גפני: זה היה בדיונים, נכון?
שלומית ארליך: היה בדיונים.
משה גפני: אני אומר את זה לפרוטוקול.
משה גפני: בעד אישור הצעת החוק –פה אחד הצעת החוק אושרה
משה גפני: ברכות, חבר הכנסת אמנון כהן.
רונן סולומון: בקשה.
רונן סולומון: שמשרד האוצר ישתדל להניח את התקנות עד סוף השנה ועוד לפני סוף השנה.
אמנון כהן: איזה תקנות?
רונן סולומון: תקנות בנושא קביעת דמי ניהול המזערי.
אמנון כהן: אחרי שהחוק עובר.
רג'ואן גרייב: מדובר בצעד מקדים.
רג'ואן גרייב: זאת הכנת התשתית כדי לאפשר או לתת סמכות לשר לקבוע כללים בעניין הזה.
רג'ואן גרייב: כמובן שמהלך החודשים הקרובים אנחנו נבחן את העניין, נציע איזשהו נוסח ונבוא לוועדה על מנת לאשר את ההסדרה או את המתווה.
רונן סולומון: הבקשה היא שזה יהיה לפני סוף השנה.
רג'ואן גרייב: אנחנו נעשה כל מאמץ שזה יהיה בחודשים הקרובים.
משה גפני: אני הולך אתכם בימים האחרונים כי אני חושב שהגזמתם קצת בדברים אצלכם.
רג'ואן גרייב: ברור שיש כאן אינטרס משותף ואנחנו נעשה כל מאמץ שזה יהיה בתקופה הקרובה.
משה גפני: צריך להוריד מהם קצת רגולציה.
משה גפני: שלום לכולם, אני פותח את הישיבה בנושא הצעת חוק מס הכנסה (פטור ממס לקופות גמל על הכנסה מדמי שכירות בשל השכרת דירות מגורים לטווח ארוך), התשע"ב-2012.
משה גפני: חברת הכנסת פאינה קירשנבאום, רצית להגיד משהו על העניין הזה.
פניה קירשנבאום: באתי בשביל לשמוע.
פניה קירשנבאום: אני חושבת שהכספים האלה יוכלו לתרום לצמיחה, לפתח את המשק וזה גם יהווה ביטחון לכספים האלה.
פניה קירשנבאום: במקום שהכסף יזרום החוצה לשווקים מחוץ לארץ, אז לפחות זה ייטיב פה.
פניה קירשנבאום: אני חושבת שזה win-win situation.
פניה קירשנבאום: בטח אנשים יותר חכמים ממני יגידו מה קורה שם.
קריאה: אני לא רואה פה אנשים כאלה, שהם יותר חכמים ממך.
משה גפני: בבקשה, עורך דין זיו שרון.
זיו שרון: אני חושב שההיענות שתהיה בסופו של דבר להצעה הזאת תהיה קבוצה עגולה, בערך כמו החוק של שטרית, ואם צריך לבוא ולומר את הדברים - - -
פניה קירשנבאום: אתה אומר אפס?
זיו שרון: אפס.
זיו שרון: מהסיבה שקופות גמל לא יודעות להיות קבלניות - מצפים שהם יהיו משלב הקרקע.
זיו שרון: סיבה נוספת היא שכמות המגבלות שקיימת היא לא כזה שבכלל תאפשר את הניהול והקיום של הדברים האלה.
פניה קירשנבאום: זה מה שמצופה, שהם יהפכו לחברות קבלניות?
פניה קירשנבאום: אני לא הבנתי את זה ככה.
זיו שרון: הן צריכות לרכוש – לפחות כפי שההצעה מוצגת כרגע - את הקרקע במכרזים מיוחדים של המינהל.
זיו שרון: מצופה שהן - - -
ראובן קוגן: אבל למה - - -
זיו שרון: סליחה, אני אסיים את דבריי.
זיו שרון: לא צריך לזעום, אפשר להגיב.
משה גפני: שניה, עורך הדין זיו שרון.
משה גפני: אגף התקציבים לא נותן לו לדבר – אני מבין.
משה גפני: אבל רשות המסים מתנהגת יותר בנימוס, וזה נראה לי כמו אוי לרשע ואוי לשכנו.
ליאת גרבר: אני מתפלאת על זיו פשוט.
פניה קירשנבאום: סליחה, לי מותר להתפרץ כי אני חברת כנסת.
פניה קירשנבאום: אני רוצה לשאול אותך שאלה שאולי תעזור לך לענות.
פניה קירשנבאום: היום יש הזרמה - מעט, אבל יש - של הון זר לתוך המדינה, וזה בא מקרנות פנסיה של חוץ לארץ.
פניה קירשנבאום: קרנות פנסיה של אנגליה רוכשות פה עסקים.
פניה קירשנבאום: למשל, יש פה איזה עסק בדמות בית אבות, שיש לו בניין.
פניה קירשנבאום: היא רוכשת ממנו את העסק הזה וגובה ממנו כל חודש שכר דירה, כי התשואה משכר דירה זה יותר גבוה מהריבית הבנקאית.
פניה קירשנבאום: כולם מרוויחים – העסק מתפתח כי יש לו שוכר והם מרוויחים כי יש להם תשואה גבוהה.
פניה קירשנבאום: למה קופות פנסיה מאנגליה צריכות לרכוש דברים כאלה או להשתתף בפיתוח של כביש ב-BOT, שיש שם תשואה גבוהה או משהו אחר, וקופות הגמל שלנו לא מעודדות להשקיע בפרויקטים מהסוג הזה.
פניה קירשנבאום: זה מה שאני הבנתי.
פניה קירשנבאום: אני לא הבנתי שאנחנו רוצים שקופת גמל עכשיו תתחיל לסלול כביש או שקופת גמל תרכוש את העסק.
פניה קירשנבאום: אני חושבת שהם צריכים להיות אלה שמשקיעים, התשואה של הפרויקטים האלה תהיה יותר גבוהה, התשואה של הפנסיות שלנו וקופות הגמל שלנו תהיה יותר גבוהה ובמקרה הזה התכוונתי שיהיה win-win situation.
זיו שרון: אסביר, ואולי אלך מכיוון אחר.
זיו שרון: לא צריך את החוק הזה מסיבה מאוד ברורה - קיים היום סעיף 9(2) לפקודת מס הכנסה, שממילא קופות גמל פטורות לפיו.
ליאת גרבר: - - -
זיו שרון: כאשר אני אגמור לדבר אפשר להגיב למה שאני אומר.
משה גפני: על כל הפרעה של נציגי הממשלה לדברים שלך אתה מקבל עוד עשר דקות.
משה גפני: נשב פה עד הערב.
זיו שרון: אותו סעיף 9(2), גם למוסדות ציבור, גם לרשויות מקומיות, גם לקופות גמל, הוא פוטר ממס על הכנסות.
זיו שרון: עכשיו יבואו המתחכמים והתוצאה של החקיקה הזאת תהיה אפס ביצוע, אבל התחכמויות במקום אחר.
זיו שרון: יבואו המתחכמים ויאמרו את הדבר הבא: היום מוסדות ציבור, כאשר הם פטורים מהשכרות, יתחילו לבדוק אם זה עסק או לא עסק לאור חקיקת החוק הנוכחי.
זיו שרון: קיימת פרשנות, שגם רשות המסים מכירה אותה מזה עידן ועידנים, שכאשר אוניברסיטה, לדוגמה, מפעילה עסק של לימודים היא עדיין פטורה לפי סעיף 9(2) והיא לא צריכה פטור נפרד.
זיו שרון: ברגע שאתה מגדיר בתוך תקנות קופות הגמל את התחום הזה כתחום פעילות של קופות הגמל אתה לא צריך יותר מזה.
זיו שרון: יש סעיף 9(2).
זיו שרון: כרגע, עם כל ההתניות – כן ניהול, לא ניהול – וכאשר יש כמות גדולה, ואתה רוצה שתהיה כמות גדולה, אבל מצד שני אתה אוסר עליהם לנהל אתה יוצר פה שעטנז שיוצר לא כלום, כאשר הפתרונות כבר קיימים בחוק היום.
זיו שרון: כל מה שייווצר פה זה חוק ארוך כאורך הגלות.
זיו שרון: תקראי את ההגדרות, כפי שהן מופיעות בו.
זיו שרון: בסופו של דבר לא ברור שאחרי שגומרים את כל ההגדרות משהו ייכנס בו.
זיו שרון: אז מהחוק עצמו לא יהיה ביצוע, אבל אוניברסיטאות ומוסדות ציבור אחרים יתחילו לריב מחדש לאור הפרשנות של החוק הזה, שיהיה בספר החוקים עם אפס ביצוע, אם הן פטורות ממס לפי 9(2) או לא פטורות ממס לפי 9(2), כי אם 9(2) ממצה הכול, למה היה צריך את החוק החדש הזה?
זיו שרון: אז יש סעיף חוק שהוא נוח, סעיף 9(2).
זיו שרון: יוצרים חוק עקום.
פניה קירשנבאום: לאיזה חוק הסעיף הזה?
זיו שרון: לפקודת מס הכנסה.
שגית אפיק: כל הפטורים ממס הכנסה בדרך כלל מרוכזים בפקודת מס הכנסה.
ליאת גרבר: זה לא מה שהוא אומר.
ליאת גרבר: הוא אומר שמכוח 9(2) אפשר לתת.
ליאת גרבר: אין בעיה זיו, תבואו לרולינג.
ליאת גרבר: אני רוצה לראות קופת גמל שתיקח סיכון לבוא לרולינג מכוח סעיף 9(2).